stanford-oval/wikipedia huggingface dataset:
הדרבי של קנטקי

| --- | --- |
צעדת הסוסים לפני הקהל בדרבי של קנטקי בשנת 2010

 ענף:  מרוץ סוסים, דרבי
 תאריך ייסוד:  1875
 מדינות משתתפות:  ארצות הברית ארצות הברית
 עיר מארחת:  Churchill Downs 
 זוכה:  ג'סטיפיי
 www.kentuckyderby.com
 
מסלול המרוצים צ'רצ'יל דאונס, בשנת 1901
הדרבי של קנטקי (Kentucky Derby) הוא מרוץ סוסים מסוג דרבי לסוסי ת'ורוברד בני שלוש, הנערך מדי שנה בלואיוויל, קנטקי, בארצות הברית, ביום שבת הראשון בחודש במאי, והוא שיאו של פסטיבל הדרבי של קנטקי, הנמשך שבועיים. המרוץ הוא באורך 2 קילומטרים, ונערך במגרש המרוצים צ'רצ'יל דאונס. הסייחים נושאים במרוץ משקל של 57.2 ק"ג ואילו הסייחות 54.9 ק"ג. מרוץ זה ידוע בארצות הברית בכינוי "שתי הדקות המרגשות ביותר בספורט" או "שתי הדקות המהירות ביותר בספורט", שהוא בקירוב, משך הזמן שלוקח המרוץ. המרוץ אף מכונה בשם "המרוץ אחר הוורדים" כיוון שהסוס הזוכה מעוטר בגלימה של ורדים. הדרבי של קנטקי הוא הראשון מתוך סדרה של שלושה מרוצי סוסים הנקראים "הגביע המשולש של ארצות הברית" (US Triple Crown), אחריו בא מרוץ "תחרות הפרסים פריקנס" (Preakness Stakes) ולבסוף "תחרות הפרסים בלמונט" (Belmont Stakes). כדי לזכות בגביע המשולש חייב סוס לנצח בכל שלושת המרוצים. קהל הצופים בדרבי של קנטקי הוא הקהל הגדול ביותר המתאסף בצפון אמריקה לצפות במרוץ סוסים.
מסורות

לצד מרוץ הסוסים התפתחו לאורך השנים מספר מסורות שלהן חלק ניכר באווירה המיוחדת בדרבי של קנטקי. משקה המינט ג'וליפ (Mint julep), קוקטייל המורכב מבורבון, נענע וסירופ סוכר, הוא המשקה המסורתי של הדרבי. את המשקה ההיסטורי ניתן להגיש בכוס קפואה מסורתית, מצופה כסף, אולם רוב הצופים שותים את המשקה בכוסות מזכרת הנמכרות רק במרוץ מאז שנת 1939. במרוץ נמכר אף נזיד סמיך בשם בורגו (Burgoo), המכיל בשר בקר, עוף, חזיר וירקות, שהוא מאכל מקומי בקנטקי.
במרכז שדה המרוצים קיים שטח לצופים. אף שלכניסה לשטח זה יש לשלם כרטיס כניסה, כמעט ולא ניתן לצפות מתוכו על המרוץ, ורוב הנוכחים במקום מגיעים כדי לחגוג עד אובדן חושים. לעומת זאת, ביציעים בולט יציע "שורת המיליונרים", שהם המושבים היקרים ביותר, בהם יושבים עשירי ומפורסמי ארצות הברית. נשים מופיעות למרוץ במיטב מחלצותיהן, מצוידות בכובעים מפוארים. בעת שהסייחים צועדים בסך לפני ההמון ביציעים, מנגנת התזמורת הצועדת של אוניברסיטת לואיוויל את יצירתו של סטיבן פוסטר, My Old Kentucky Home, מסורת שהחלה בשנת 1924.
הדרבי מכונה לעיתים קרובות, "המרוץ אחר הוורדים", כיוון שהסוס הזוכה מעוטר בגלימה של 554 ורדים. מסורת זו החלה בשנת 1883. מושל קנטקי הוא שמעניק את הגביע לזוכה במרוץ.
האנטר הייל

| --- | --- |

 לידה:  25 ביוני 1997 (בן 27) קאלאמזו, ארצות הברית 
 עמדה:  קלע 
 גובה:  1.91 מטרים
 מכללה:  אוניברסיטת מרכז מישיגן (2015–2016) אוניברסיטת גרנד ואלי סטייט (2017–2019) אוניברסיטת וינתרופ (2019–2020)
 דראפט:  לא נבחר, 2020
 קבוצות כשחקן
 2021 2021–2023 2023–:  נלסון ג'יינטס בוראץ צ'אצ'אק פרומיתאס פטרס
 הישגים כשחקן
 חמישיית העונה השנייה בליגת האלופות בכדורסל (2024)  מלך הסלים של הליגה האדריאטית (2023)  מלך הסלים של הליגה הניו זילנדית (2021)  חמישיית הענוה בליגה הניו זילנדית (2021)
 
האנטר הייל (באנגלית: Hunter Hale; נולד ב-25 ביוני 1997) הוא כדורסלן אמריקאי המשחק בעמדת הקלע בפרומיתאס פטרס מליגת העל היוונית בכדורסל.
קריירה > נלסון ג'יינטס (2021)

ב-11 בפברואר 2021, לאחר שלא נבחר בדראפט ה-NBA, חתם הייל בנלסון ג'יינטס מליגת העל הניו זילנדית. בעונה זו הוביל את הליגה עם 26.9 נקודות למשחק ונבחר לחמישיית העונה.
קריירה > בוראץ צ'אצ'אק (2021–2023)

ב-6 באוגוסט 2021 חתם הייל בבוראץ צ'אצ'אק הסרבית המשחקת בליגה האדריאטית.
בעונת 2021/2022 העמיד הייל ממוצעים של 13.4 נקודות, 4.2 ריבאונדים ו-3.1 אסיסטים למשחק.
בעונת 2022/2023 הוכתר למלך הסלים של הליגה עם ממוצע של 22.3 נקודות למשחק.
קריירה > פרומיתאס פטרס (2023–הווה)

ב- 24 ביולי 2023 חתם הייל בפרומיתאס פטרס מליגת העל היוונית בכדורסל.
במסגרת ליגת האלופות בכדורסל העמיד הייל ממוצעים של 17.6 נקודות ו-3.3 אסיסטים למשחק ונבחר לחמישייה השנייה של המפעל.
הערות שוליים

↑  אפרת עמורבן, פרסום ראשון | הפועל תל אביב במשא ומתן מתקדם עם האנטר הייל, באתר ynet, 21 ביוני 2024
הזהב של נורמן

| --- | --- |

סמליל הסרט
 מבוסס על:  סיפור מאת ספייק לי
 בימוי:  ספייק לי
 הופק בידי:  ספייק לי ג'ון קיליק ביאטריז לוין לויד לוין
 תסריט:  ספייק לי דני בליסון קווין וילמוט פול דה מיאו
 עריכה:  אדם גוץ'
 שחקנים ראשיים:  צ'דוויק בוזמן דלרוי לינדו ז'אן רנו ג'ונתן מג'ורס קלרק פיטרס נורם לואיס
 מוזיקה:  טרנס בלנשרד
 צילום:  ניוטון תומאס סיגל
 מדינה:  ארצות הברית ארצות הברית
 חברת הפקה:  40 Acres and a Mule Filmworks  Rahway Road  Lloyd Levin/Beatriz Levin Production
 חברה מפיצה:  נטפליקס
 שיטת הפצה:  וידאו על פי דרישה, direct-to-video 
 הקרנת בכורה:  12 ביוני 2020
 משך הקרנה:  154 דקות
 שפת הסרט:  אנגלית
 סוגה:  סרט מלחמה סרט הרפתקאות סרט דרמה
 תקציב:  40 מיליון דולר
 פרסים:  פרס מועצת ביקורת הקולנוע האמריקנית לסרט הטוב ביותר 
 תרגום לעברית:  נטפליקס
 אתר רשמי
 דף הסרט ב־IMDb
 
הזהב של נורמן (באנגלית: Da 5 Bloods; בתרגום מילולי לעברית; 5 הדמים) הוא סרט דרמת הרפתקאות מלחמה אמריקאי משנת 2020, בבימויו ובהפקתו של ספייק לי. בהפקה השתתפו גם ג'ון קיליק, ביאטריז לוין ולויד לוין בזמן שאת התסריט כתב לי ביחד עם דני בליסון ,פול דה-מיאו וקווין ווילמוט לפי סיפור מקורי של לי. בסרט מככבים דלרוי לינדו, ג'ונתן מג'ורס, קלארק פיטרס, נורם לואיס, איסיה וויטלוק ג'וניור, מלאני תיירי, פול וולטר האוזר, יספר פאקונן, ז'אן רנו וצ'דוויק בוזמן. העלילה עוקבת אחר קבוצה של בוגרי מלחמת וייטנאם שחורים שחוזרים לווייטנאם כדי לחפש אוצר של מטילי זהב שהחביאו בעת ששירתו שם.
במקור נכתב התסריט על ידי דני בילסון ופול דה מאו בשנת 2013, אך הוא עובד מחדש על ידי לי וקווין וילמוט לאחר שעבדו על סרטו הקודם של לי, "שחור על לבן" (2018). צוות השחקנים לוהק בפברואר 2019 והצילומים החלו כחודש לאחר מכן, נמשכו עד יוני והתקיימו בדרום מזרח אסיה. תקציב ההפקה היה 35–45 מיליון דולר, מהסרטים היקרים ביותר של לי.
נטפליקס שחררה את הסרט לצפייה ישירה ב-12 ביוני 2020. באתר Rotten Tomatoes תיארו את הסרט כאפוף "אנרגיה ושאפתנות עזה" וכאחד הסרטים "הדחופים והמשפיעים ביותר של ספייק לי", זאת על רקע מחאות ג'ורג' פלויד. הסרט דן בגזענות נגד שחורים וכולל אזכורים לאישים ואירועים מההיסטוריה של ארצות הברית, שהייתה להם השפעה שלילית על השחורים, אך גם על אישים ואירועים מתקופת מלחמת וייטנאם.
הסרט היה סרטו האחרון של צ'דוויק בוזמן לשנת 2020 ובכלל ,בעקבות מותו כחודשיים לאחר מכן.
שחקנים ודמויות

דלרוי לינדו בתפקיד פול
ג'ונתן מג'ורס בתפקיד דייוויד, בנו של פול, בוגר מורהאוס קולג'.
קלארק פיטרס בתפקיד אוטיס
נורם לואיס בתפקיד אדי
איסיה ויטלוק ג'וניור בתפקיד מלווין
צ'אדוויק בוזמן בתפקיד נורמן ארל "סטורמין נורם" הולוואי
ג'וני טרי נגיני בתפקיד וין
מלאני תיירי בתפקיד הדי בובייה
פול וולטר האוזר בתפקיד סיימון
ג'ספר פאקונן בתפקיד ספו האובלין
ז'אן רנו בתפקיד דה-רוש
ורוניקה נגו בתפקיד האנוי חנה
לה אי. לאן בתפקיד טיין
נגוין נגוק לאם בתפקיד קואן
סנדי האנג פם בתפקיד מיצ'ון
אישים ואירועים המוזכרים בסרט

מילטון ל. אולייב השלישי, השחור הראשון שזכה במדליית הכבוד של ארצות הברית, בשל הקרבתו במהלך מלחמת וייטנאם.
קריספוס אטוקס, האמריקאי הראשון שנהרג במהפכה האמריקאית, בעת טבח בוסטון.
טבח מי ליי.
מבצע ג'נקשן סיטי, בפברואר 1967, שהיה מבצע ההנצחה הגדול ביותר של ארצות הברית במלחמת וייטנאם.
מרטין לותר קינג, פעיל זכויות אדם שנרצח על ידי אדם לבן.
אדווין מוזס, אצן אמריקאי, אלוף אולימפי שזכה גם באליפות העולם באתלטיקה, והיה שיאן עולם בריצת 400 מטר משוכות. בוגר מורהאוס קולג' באטלנטה.
הפקה

הצילומים החלו ב-23 במרץ 2019. שלב הצילומים נמשך שלושה חודשים, לרוב צילומים נערכו בהו צ'י מין סיטי, בנגקוק וצ'יאנג מאי.
הפצה

הסרט שוחרר ב-12 ביוני 2020 על ידי נטפליקס. לפני מגפת COVID-19, הסרט אמור היה להיות מוקרן בבכורה מחוץ לתחרות בפסטיבל קאן 2020 ואז להיות מוקרן בבתי קולנוע נבחרים במאי או ביוני לפני שישוחררו לצפייה בנטפליקס. אך הסגר העולמי שהוטל בעקבות התפרצות הנגיף אילצה לשחרר את הסרט ישירות לצפייה דיגיטלית.
עם שחרורו, זה היה הסרט הפופולרי ביותר בסוף השבוע הראשון שלו בנטפליקס.
הערות שוליים

↑  Keegan, Rebecca (11 ביוני 2020). "Spike Lee on the Challenge of Bringing Netflix's 'Da 5 Bloods' to the Screen". The Hollywood Reporter. נבדק ב-11 ביוני 2020. {{cite web}}:  (עזרה)
↑  "Da 5 Bloods (2020)". Rotten Tomatoes. נבדק ב-14 ביוני 2020. {{cite web}}:  (עזרה)
↑  Russell, Scott (13 בפברואר 2019). "Chadwick Boseman to Star in Spike Lee's New Movie, Vietnam Veteran Drama Da 5 Bloods". Paste Magazine. נבדק ב-27 ביולי 2019. {{cite news}}:  (עזרה)
1 2  Brown, Lane (9 ביוני 2020). "Spike Lee's Forever War: How the Vietnam War epic Da 5 Bloods became one of the most ambitious films of his career". Vulture. נבדק ב-10 ביוני 2020. {{cite web}}:  (עזרה)
↑  Sharf, Zack (7 במאי 2020). "Spike Lee's 'Da 5 Bloods' to Stream on Netflix in June, but It's Still Eligible for Oscars". IndieWire. נבדק ב-8 במאי 2020. {{cite web}}:  (עזרה)
↑  Shafer, Ellise (18 במאי 2020). "Netflix Debuts Trailer for Spike Lee's 'Da 5 Bloods'". Variety. נבדק ב-20 במאי 2020. {{cite web}}:  (עזרה)
↑  Roweles, Dustin (14 ביוני 2020). "Box Office: 'The King of Staten Island' & The Most-Watched Movies At Home This Weekend". Uproxx. נבדק ב-14 ביוני 2020. {{cite web}}:  (עזרה)
האנטר ליגט

| --- | --- |

האנטר ליגט
 לידה:  21 במרץ 1857 רדינג, פנסילבניה, ארצות הברית 
 פטירה:  10 בדצמבר 1935  (בגיל 78) סן פרנסיסקו, קליפורניה, ארצות הברית 
 מקום קבורה:  בית הקברות הלאומי של סן פרנסיסקו 
 מדינה:  ארצות הברית 
 השכלה:  האקדמיה הצבאית של ארצות הברית  מכללת המלחמה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1879–1921 (כ־42 שנים)
 דרגה:   לוטננט גנרל
 תפקידים בשירות
 מפקד מחלקת הפיליפינים מפקד הדיוויזיה ה-41 מפקד הקורפוס ה-1 מפקד הארמייה הראשונה מפקד הארמייה השלישית
 פעולות ומבצעים
 מלחמות האינדיאנים  מלחמת ארצות הברית–ספרד  מלחמת ארצות הברית–הפיליפינים  מלחמת העולם הראשונה
 עיטורים
   מדליית השירות המצוין
 הנצחה
 פורט האנטר ליגט
 
לוטננט גנרל האנטר ליגט (באנגלית: Hunter Liggett;‏ 21 במרץ 1857 - ‏ 10 בדצמבר 1935) היה לוטננט גנרל בצבא ארצות הברית אשר פיקד על הארמייה הראשונה במהלך מלחמת העולם הראשונה.
ביוגרפיה > תחילת דרכו

ליגט נולד ב-21 במרץ 1857, בעיר רדינג שבמדינת פנסילבניה, ארצות הברית. הוא למד באקדמיה הצבאית של ארצות הברית (וסט פוינט), ובשנת 1879 התגייס לצבא ארצות הברית בדרגת לוטננט משנה. הוא הוצב ברגימנט הרגלים ה-5, והשתתף במלחמות האינדיאנים, אשר במהלכן שרת במונטנה, דקוטה, טקסס ופלורידה. ביוני 1884 הועלה לדרגת לוטננט. ב-19 באוקטובר 1894 הוא מונה לשליש גדודי, וב-25 באפריל 1896 מונה למפקד פלוגה. ביוני 1897 הוא הועלה לדרגת קפטן, וב-1898 לחם יחד עם רגימנט הרגלים ה-5 במלחמת ארצות הברית–ספרד. ביוני של אותה שנה הוא הועלה לדרגת מייג'ור והוצב בקובה. בשנה שלאחר מכן סופח לרגימנט הרגלים ה-31 ולחם במלחמת ארצות הברית–הפיליפינים.
ב-1907 מונה למפקד רגימנט הרגלים ה-13. ביוני 1909 הועלה לדרגת לוטננט קולונל, ולמד במכללת המלחמה הצבאית (Army War College) . ב-1910 מונה לנשיא המכללה. בשנה שלאחר מכן הוא קיבל פיקוד על הבריגדה ה-4 שהייתה חלק מהדיוויזיה ה-2. בפברואר 1913 הועלה לדרגת בריגדיר גנרל (כוכב אחד). ב-1914 נשלח פעם נוספת לפיליפינים, ובאותה הזדמנות הצביע על הסכנה האסטרטגית הנשקפת מצד מצר לוזון. טענתו הוכחה במהלך הפלישה היפנית לפיליפינים ב-1941, ושוב במהלך שחרור האיים בידי האמריקאים ב-1945. באפריל 1916 מונה למפקד מחלקת הפיליפינים, והחזיק בתפקיד עד אפריל 1917.
ביוגרפיה > מלחמת העולם הראשונה

עם כניסתה של ארצות הברית למלחמת העולם הראשונה, קודם ליגט לדרגת מייג'ור גנרל (שני כוכבים) ומונה למפקד הדיוויזיה ה-41. הדיוויזיה שלו נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. בינואר 1918 מינה פרשינג את ליגט למפקד הקורפוס ה-1. במאי תקפו יחידות מהקורפוס שלו בפיקודו של רוברט בולארד את הגרמנים בקרב קנטיני, שהיה המתקפה האמריקנית הגדולה הראשונה במלחמה. המתקפה נחשבת להצלחה, כי היא הרחיבה את החזית האמריקנית כקילומטר וחצי. בין יולי לאוגוסט השתתף הקורפוס שלו בקרב השני על המארן, ובספטמבר לקח חלק בקרב סן-מייל. ב-10 באוקטובר החליט פרשינג לפצל את חיל המשלוח האמריקני לשתי ארמיות. ליגט מונה למפקד הארמייה הראשונה, ורוברט בולארד מונה למפקד הארמייה השנייה. שניהם הועלו לדרגת לוטננט גנרל (שלושה כוכבים). פרשינג עצמו נותר המפקד של חיל המשלוח. ליגט פיקד על הארמייה במהלך מתקפת מז-ארגון ובמרדף אחר הכוחות הגרמנים הנסוגים עד שביתת הנשק בנובמבר.
ביוגרפיה > אחריתו

ליגט המשיך לפקד על הארמייה הראשונה עד אפריל 1919, עת הועבר לפקד על הארמייה השלישית שהוצבה בגרמניה ולפיכך נודעה בשם "צבא הכיבוש". הוא פרש מהצבא ב-1921, ולאחר מכן התגורר בסן פרנסיסקו, קליפורניה. הוא נפטר ב-30 בדצמבר 1935 בגיל 78.
הדיבוק של האנה גרייס

| --- | --- |

הדיבוק של האנה גרייס
 בימוי:  דידריק ואן רויין 
 הופק בידי:  טוד גראנר 
 שחקנים ראשיים:  שי מיטשל קירבי ג'ונסון גריי דיימון סטנה קטיק 
 מוזיקה:  ג'ון פריזל 
 צילום:  לנרט הלג 
 מדינה:  ארצות הברית
 חברת הפקה:  Broken Road Productions 
 חברה מפיצה:  סקרין ג'מס, נטפליקס 
 שיטת הפצה:  וידאו על פי דרישה 
 הקרנת בכורה:  30 בנובמבר 2018
 משך הקרנה:  86 דקות
 שפת הסרט:  אנגלית
 סוגה:  סרט מתח, סרט אימה על־טבעי 
 תקציב:  6.7-7 מיליון דולר
 הכנסות:  43 מיליון דולר
 הכנסות באתר מוג'ו:   cadaver
 אתר רשמי
 דף הסרט ב־IMDb
 
"הדיבוק של האנה גרייס" (באנגלית: The Possession of Hannah Grace) הוא סרט אימה אשר בוים על ידי דידריק ואן רויין, לפי תסריט שכתב בריאן סיב. את הדמויות הראשיות מגלמים שי מיטשל, גריי דיימון, קירבי ג'ונסון וסטנה קטיק.
הסרט יצא לאקרנים ב-30 בנובמבר 2018, בהפצת סרטי סוני ריליסינג.
עלילה

בתחילת הסרט, ניתן לראות טקס של גירוש שדים אותם עושים כמה כמרים לנערה בשם האנה גרייס, תוך שהיא קשורה למיטה. לאחר שמקריא הכומר כמה פסוקים מתוך ספר קדוש, הדיבוק השוכן בגרייס מאבד את עשתונותיו והורג את כל הנוכחים בחדר תוך שאביה מצליח לחמוק ממנו. מיד לאחר מכן, לוקח אביה של גרייס כרית וחונק אותה למוות. בסמוך לכך, ניתן לראות את מייגן ריד (שי מיטשל) עוברת יום עיון במטרה להתקבל לעבודה בחדר מתים.
בהמשך הסרט, מתגלה כי מייגן הייתה בעברה שוטרת. היא עזבה את עבודתה בעקבות תקרית טראומתית שהותירה בה מחלה נפשית אשר גרמה לה להתמכר לאלכוהול ומשככי כאבים. מייגן החליטה כי עבודה בחדר המתים תתאים לה ולאחר יום עבודה מקבלת את גופתה של האנה גרייס. היא מבחינה כי משהו לא בסדר איתה, ומכניסה אותה מיד לתא הקירור. בהמשך, שומעת מייגן רעשים מתוך תא הקירור ובעקבות כך היא מחליטה לחקור את עברה של האנה גרייס תוך שהיא מבחינה בתנועות שהגופה מבצעת.
במהלך הסרט, הורגת האנה גרייס את דייב, ליסה רוברטס, גריינג'ר ואנשים נוספים. בסוף הסרט, שורפת מייגן את גופתה של האנה גרייס.
ליהוק

| שחקנ/ית | דמות |
| --- | --- |
שי מיטשל: מייגן ריד
סטנה קטיק: ליסה רוברטס
גריי דיימון: אנדרו קורץ
קירבי ג'ונסון: האנה גרייס
ניק תוני: רנדי
ג'ייקוב מינג-טרנט: ארני גיינור
מקס מקנמרה: דייב
לואי הרתום: גריינג'ר
הערות שוליים

1 2  The Possession of Hannah Grace, נבדק ב-2019-04-08
↑  Brad Miska, Sony Screen Gems Dates ‘The Possession of Hannah Grace’ and ‘The Intruder’, Bloody Disgusting!, ‏2018-10-08 (באנגלית)
ה'צ"א

ה'צ"א (5091)  היא שנה עברית  אשר  החלה ביום א' בתשרי, אור ל-15 בספטמבר 1330 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 1331. שנה מסוג זחא, איננה מעוברת, ואורכה 353 ימים. זו שנה שנייה לשמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הדברים הכי פשוטים

| --- | --- |

 סינגל בביצוע אדם
 מתוך האלבום גאולה
 יצא לאור:  נובמבר 2013
 שפה:  עברית 
 אורך:  3:45
 חברת תקליטים:  דיגיסטייג'
 כתיבה:  נועם חורב
 לחן:  תומר הדדי
 הפקה:  רפי קריספין
 
"הדברים הכי פשוטים" הוא סינגל שהוקלט על ידי הזמר הישראלי אדם. את השיר הוציאה בנובמבר 2013 לאור חברת התקליטים דיגיסטייג', והוא נכלל כרצועה השלישית באלבום האולפן השביעי של הזמר, גאולה.
על השיר

"הדברים הכי פשוטים" נכתב והולחן על ידי נועם חורב ותומר הדדי. את הפקתו המוזיקלית ביצע רפי קריספין. ב-14 בנובמבר 2013 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום השמיני. ב-19 בדצמבר יצא מטבלת הדירוג לאחר ארבעה שבועות צעידה רצופה.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ישראל | רשת ג' | 8 |  |
הערות שוליים

↑  המצעד השבועי של רשת ג' מתאריך 14 בנובמבר 2013. פזמונט
↑  המצעד השבועי של רשת ג' מתאריך 21 בנובמבר 2013. פזמונט
↑  המצעד השבועי של רשת ג' מתאריך 21 בנובמבר 2013. פזמונט
| אדם |
| --- | --- | --- |
דיסקוגרפיה
| אלבומי אולפן | סוד • מרחוק לרחוק • חופשי • הימים שאנחנו ביחד • סוד האחד • רגעים קטנים • גאולה |  |
| אלבומי אוסף | פעמיים ביום • אדם – האוסף |  |
| אלבומי הופעה | LIVE זאפה – הלהיטים הגדולים • לייב בגריי 2023 |  |
| סינגלים | "לא לוקח בקלות" • "הכרזת מלחמה" • "ימים ברקיע" • "אין מוצא" • "בלדה בין כוכבים" • "סוד" • "תמונות" • "נוסע רחוק" • "מצטער" • "היא רוקדת לבדה" • "שקיעה אחת" • "איש עוד לא הכיר אותי" • "מרחוק לרחוק" • "מכור לאהבה" • "איש עוד לא הכיר אותי" • "תפקיד חיי" • "פעמיים ביום" • "עד" • "ברוש" • "לילות אהבה" • "נגד הגורל" • "סוס מעץ" • "מחר יהיה שקט" • "הדברים הכי פשוטים" |  |
ג'יימי הררה באטלר

ג'יימי לין הררה-באטלר (באנגלית: Jaime Lynn Herrera Beutler; נולדה ב-3 בנובמבר 1978) היא פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס השלישי של מדינת וושינגטון. המחוז כולל חלק גדול מהרבע הדרום-מערבי של המדינה, אך רוב תושביו מתגוררים באזור המטרופולין של פורטלנד. הררה-באטלר, חברת המפלגה הרפובליקנית, מונתה לבית הנבחרים המדינתי בוושינגטון בשנת 2007 ונבחרה כהלכה לגוף זה בשנת 2008. בשנת 2010 נבחרה לראשונה אל הקונגרס של ארצות הברית, ומאז נבחרה חמש פעמים נוספות.
הררה-באטלר הייתה אחת מעשרת הרפובליקנים שהצביעו בעד הדחתו של דונלד טראמפ מנשיאות ארצות הברית לאחר ההסתערות על הקפיטול ב-6 בינואר 2021. במהלך משפט ההדחה השני של דונלד טראמפ, לאחר ששני הצדדים הציגו את טיעוניהם, פרסמה הצהרה לפיה מנהיג המיעוט בבית הנבחרים, קווין מקארתי, טען כי הוא שוחח בטלפון עם טראמפ במהלך ההסתערות על הקפיטול, ודרש ממנו "לקרוא בתקיפות ובפומביות לסיום המהומות" ולסייע במשאביו הנשיאותיים בהגנת הקפיטול. לפי באטלר, מקארתי סיפר שטראמפ התעקש כי הפורעים הזדהו עם אנטיפה ולא תומכיו, אך מקארתי דחה קביעה זו. למחרת, ראש צוות התביעה במשפט, ג'יימי רסקין, ביקש מהסנאט של ארצות הברית לזמן את הררה-באטלר למשפט כעדה.
ביוגרפיה

ג'יימי לין הררה-באטלר נולדה בגלנדייל, קליפורניה, בתם של קנדיס מארי (רוץ') וארמנדו ד. הררה. אביה ממוצא מקסיקני, ואמה ממוצא אנגלי, אירי, סקוטי וגרמני. היא גדלה ברידג'פילד, שם אביה היה ליתוגרף. היא למדה בחינוך ביתי עד כיתה ט', וסיימה את לימודיה בתיכון פריירי, שם שיחקה כדורסל. בשנת 2004, הררה-באטלר קיבל תואר ראשון בתקשורת מאוניברסיטת וושינגטון.
הררה-באטלר שירתה כמתמחה הן בסנאט וושינגטון והן בוושינגטון הבירה, במשרד לעניינים פוליטיים של הבית הלבן. ב-2004 היא הייתה מתמחה במשרדו של סנטור מדינת וושינגטון ג'ו זרלי, שלימים תמך בקמפיינים שלה. היא הייתה עוזרת חקיקה בכירה של נציגת ארצות הברית, קתי מקמוריס רוג'רס.
בית הנבחרים בוושינגטון

הררה-באטלר עברה בחזרה למחוז הבחירה ה-18 על מנת להתמודד לבית הנבחרים המדינתי, ומונתה לבית הנבחרים בוושינגטון בשנת 2007 כמחליפתו של ריצ'רד קרטיס, שהתפטר על רקע שערוריית מין. היא זכתה בבחירות 2008 ושמרה על מקומה עם 60% מהקולות. הררה-באטלר הפכה לחברה הצעירה ביותר בהנהגת מפלגתה בבית המדינה. הצעת החוק הממומנת הראשונה שלה העניקה הקלות במס לבעלי עסקים המשרתים בצבא. המושלת כריסטין גרגואר חתמה על החוק ב-27 במרץ 2008.
במהלך תקופתה בבית הנבחרים, הררה-באטלר גם התנגדה להצעת חוק 5967 של הסנאט, שקבעה יחס שווה בין המינים בתוכניות ספורט קהילתיות המנוהלות על ידי ערים, מחוזות בתי ספר וליגות פרטיות.
בית הנבחרים של ארצות הברית > הבחירות > 2010

הררה-באטלר התמודדה על מחוז הקונגרס ה-3 של וושינגטון כאשר הנציג המכהן הדמוקרטי בריאן ביירד פרש. היא עלתה לבחירות הכלליות עם 28% מהקולות, הרבה לפני המועמדים הרפובליקנים דייוויד הריק ודייוויד קסטילו. חבר בית הנבחרים המדינתי דני הק, דמוקרט, דורג במקום הראשון עם 31% מהקולות.
הררה-באטלר גייסה למעלה מ-1.5 מיליון דולר בתרומות, 62% מהן הגיעו מתורמים בודדים ו-35% מוועדות פעולה פוליטיות. התורם היחיד הגדול ביותר היה קבלן הבנייה והכרייה Kiewit Corporation, שהעניק לקמפיין שלה מעל ל-16,000 דולר.
במהלך הקמפיין, היא קיבלה תמיכה ממנהיגי המדינה הרפובליקאים קתי מקמוריס רוג'רס והסנאטור האמריקאי לשעבר סלייד גורטון. הקולומביאן כינה אותה "כוכבת עולה במפלגה הרפובליקנית". באוקטובר, הררה-באטלר נבחרה לאחד מ-40 מתחת לגיל 40 של טיים מגזין: "הרפובליקנית בוושינגטון שרדה קריאת תיגר של תנועת מסיבת התה בדרך לזכייה בפריימריז של המפלגה הרפובליקנית במחוז הקונגרס השלישי של מדינת האוורגרין. כעת הררה-באטלר, לטינה בת 31 ועובדת קונגרס לשעבר, הצליחה לעצב את עצמה מחדש כאאוטסיידר כשהיא מתמודדת מול פוליטיקאי דמוקרטי ותיק בנובמבר."
בבחירות הכלליות בנובמבר, הררה-באטלר ניצחה את הק, 53%–47%. היא זכתה בחמישה מתוך ששת המחוזות שהרכיבו את מחוז הבחירה. מאוחר יותר ייצג הק את מחוז הקונגרס העשירי של וושינגטון, ושירת לצד הררה-באטלר.
ב-22 בדצמבר 2010, היא הודיעה שלקחה את שמו של בעלה ומעתה והלאה, תקרא לעצמה ג'יימי הררה-באטלר.
בית הנבחרים של ארצות הברית > הבחירות > 2012

הררה-באטלר הכריזה על מועמדותה מחדש לבחירות בינואר 2012. היא עקפה במהירות שניים ממתנגדיה, הדמוקרט ג'ון האוגן ונורמה ג'ין סטיבנס העצמאית. היא זכתה בפריימריז הפתוח עם 61% מהקולות. עד סוף הקמפיין, היא גייסה יותר מ-1.5 מיליון דולר ל-10,000 דולר של האוגן. היא ניצחה את האוגן ב-60%–40%.
בית הנבחרים של ארצות הברית > הבחירות > 2014

הררה-באטלר התמודדה מחדש לבחירות בשנת 2014. היא התמודדה מול המתמודד הרפובליקני מייקל דלאבר והדמוקרטי בוב דינגטל. דינגטל והררה-באטלר עלו לבחירות הכלליות, שם ניצחה הררה-באטלר את דינגטל, עם 60% מהקולות.
בית הנבחרים של ארצות הברית > הבחירות > 2016

בפריימריז המקיף הלא מפלגתי, הררה-באטלר הגיעה למקום הראשון עם 55.4% מהקולות; הדמוקרט ג'ים מולר סיים שני עם 24.4%. בבחירות הכלליות ניצחה הררה-באטלר עם 62% מהקולות לעומת 38% של מולר.
בית הנבחרים של ארצות הברית > הבחירות > 2018

בפריימריז המקיף הלא מפלגתי, הררה-באטלר הגיעה למקום הראשון עם 40.9% מהקולות; הדמוקרטית קרולין לונג, פרופסורית למדעי המדינה בקמפוס בוונקובר של אוניברסיטת המדינה של וושינגטון, סיימה במקום השני עם 36.6%. יחד, הדמוקרטים בפריימריז קיבלו קצת יותר מ-50% מהקולות. בבחירות הכלליות, הררה-באטלר ניצחה את לונג עם 53% אחוז מהקולות, המירוץ הצמוד ביותר מאז הקמפיין הראשון שלה. לאחר אותן בחירות הפכה לאחת משני רפובליקנים בלבד, השני הוא דון יאנג מאלסקה, שמייצגים בבית הנבחרים מחוז בחירה ממערב לרכס קסקייד או בחוף המערבי בכללותו
בית הנבחרים של ארצות הברית > הבחירות > 2020

הררה-באטלר קיבלה למעלה מ-56% מהקולות בפריימריז הגורף ולונג קצת פחות מ-40%, מה שקבע בחירות חוזרות בין השתיים. בבחירות הכלליות ניצחה הררה-באטלר בהפרש גדול יותר מאשר ב-2018, והביסה את לונג בפער של 13 אחוזים.
בית הנבחרים של ארצות הברית > הבחירות > 2022

איש הכומתות הירוקות לשעבר, ג'ו קנט, אתגר את הררה-באטלר בפריימריז הרפובליקני לקונגרס ב-2022. קנט, תומך טראמפ, מתמודד בעקבות הצבעתה להדיח את טראמפ. קנט תומך בטענות שווא לפיהן הבחירות לנשיאות ב-2020 היו הונאה ואמר כי טראמפ אינו נושא באחריות להסתערות על הקפיטול. בדצמבר 2021, חברת בית הנבחרים המדינתי ויקי קראפט הודיעה אף היא על כוונתה להתמודד מול הררה-באטלר. קראפט הביעה תמיכה בטענות שווא על ההונאה בבחירות 2020 וכינתה את ההצבעה של הררה-באטלר להדיח את טראמפ כ"החלטה אומללה".